
ACT ADIŢIONAL 
La Convenţia- anexa la HCLMT nr. 202/19.06.2007
1.Părţile  convenţiei:

1.1 Consiliul Local al Municipiului Timişoara, cu sediul în Timişoara,  Bulevardul C.D. Loga nr.1, reprezentat prin domnul  primar dr. ing. GHEORGHE CIUHANDU

şi

1.2 Federaţia Caritas a Diecezei Timişoara - persoană juridică română fără scop patrimonial, cu sediul în Timişoara, str. Corbului nr. 2, având certificatul de înregistrare fiscală nr. 5016482, fiind constituită şi înregistrată în Registrul persoanelor juridice în baza Sentinţei Civile nr.26 din 21.06.1993 a Tribunalului Timiş, reprezentată prin domnul Herbert Grün în calitate de secretar executiv,

Având în vedere dispoziţiile Legii nr. 217/2003 privind  prevenirea şi combaterea violenţei în familie;
În scopul asigurării nevoilor sociale existente la nivelul comunităţii Municipiului Timişoara; 

 au convenit  încheierea prezentului act adiţional la Convenţia- anexa la HCLMT nr.. 202/19.06.2007 privind aprobarea  colaborării între Consiliul Local al Municipiului Timişoara şi Federaţia Caritas a Diecezei Timişoara  privind stabilirea condiţiilor şi a modalităţilor de finanţare necesare furnizării de servicii sociale de interes local

Art.1.Incepand cu data de 01.01.2009 obiectul conventiei anexa la HCLMT 202/2007, se completeaza cu sustinerea financiara a serviciilor sociale de adapost pentru victimele violentei in familie.
Art.2.  Susţinerea financiară a serviciilor sociale de adapost pentru victimele violentei in familie se face prin plata salariilor  unui număr de 4 angajaţi, la nivelul de salarizare asigurat angajaţilor din cadrul instituţiilor publice subordonate Consiliului Local al Municipiului Timişoara, după cum urmează : 2 posturi de asistent social , 1 post de psiholog şi 1 post de pedagog de recuperare. Susţinerea financiară a serviciilor sociale de  adăpost pentru victimele violenţei în familie  se face şi prin  plata unei părţi din cheltuielile legate de întreţinerea Adăpostului pentru femei victime ale violenţei domestice „Casa Maria a Apostolilor”, respectiv plata facturilor de gaz şi RETIM.
Art.3.  La punctul 4.Drepturile şi obligaţiile părţilor, subpct.4.1.se modifică litera a) care va avea urmatorul continut:
a) asigură mijloacele  financiare  pentru susţinerea plăţii salariilor unui număr de 13 angajaţi şi  plata utilităţilor-gaz şi RETIM- pentru „Casa Maria a Apostolilor” , conform obiectului prezentei convenţii;
Art.4. La punctul 4.Drepturile şi obligaţiile părţilor, subpct.4.2. se modifică litera a) care va avea urmatorul continut:
a) primirea mijloacelor  financiare  pentru susţinerea plăţii salariilor unui număr de 13 angajaţi şi plăţii utilităţilor-gaz şi RETIM- pentru „Casa Maria a Apostolilor”, conform obiectului prezentei convenţii;

Art.5. . La punctul 4.Drepturile şi obligaţiile părţilor, subpct.4.2. se modifică litera f) care va avea urmatorul continut:
f) coparticiparea  Federaţiei Caritas pentru realizarea serviciilor sociale care fac obiectul prezentei convenţii prin:

-  asigurarea  spaţiilor, proprietate a Federaţiei Caritas, pentru furnizarea serviciilor sociale :

· Azilul de noapte pentru persoane fără adăpost este situat în str. C. Brâncoveanu nr.50, Timişoara;

· Centrul de îngrijire şi asistenţă socială la domiciliu este situat în str. Căpitan Damşescu nr.3, Timişoara;

· Centrul de îngrijire paleativă Hospice este situat în str.Memorandului nr.84, Timişoara;

· Adăpostul pentru femei victime ale violenţei domestice „Casa Maria a Apostolilor”, având adresa confidenţială datorită obiectului de activitate

-  suportarea cheltuielilor de întreţinere şi funcţionare a spaţiilor menţionate pentru furnizarea serviciilor sociale, cu excepţia Adăpostului pentru femei victime ale violenţei domestice-„Casa Maria a Apostolilor” , pentru care  se finanţează  o parte a cheltuielilor legate de utilităţi, respectiv plata facturilor de gaz şi RETIM.
 Art.6.   Toate celelalte clauze ale Convenţiei rămân neschimbate.

 Art.7.   Prezentul act adiţional s-a încheiat în două exemplare, câte unul pentru fiecare parte. 

